CELEX: C2005/229/15
Language: el
Date: 2005-09-17 00:00:00
Title: Υπόθεση C-277/05: Αίτηση για την έκδοση προδικαστικής αποφάσεως που υπέβαλε το Conseil d'Etat (Γαλλία), τμήμα εκδικάσεως ενδίκων διαφορών, με απόφαση της 18ης Μαΐου 2005, στην υπόθεση Société thermale d'Eugénie-Les-Bains κατά Ministère de l'Ėconomie, des Finances et de l'Industrie

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/7
            
         Αίτηση για την έκδοση προδικαστικής αποφάσεως που υπέβαλε το Conseil d'Etat (Γαλλία), τμήμα εκδικάσεως ενδίκων διαφορών, με απόφαση της 18ης Μαΐου 2005, στην υπόθεση Société thermale d'Eugénie-Les-Bains κατά Ministère de l'Ėconomie, des Finances et de l'Industrie
   (Υπόθεση C-277/05)
   (2005/C 229/15)
   Γλώσσα διαδικασίας: η γαλλική
   Με απόφαση της 18ης Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 5 Ιουλίου 2005, το Conseil d'Etat (Γαλλία), τμήμα εκδικάσεως ενδίκων διαφορών, στο πλαίσιο της διαφοράς μεταξύ Société thermale d'Eugénie-Les-Bains και Ministère de l'Ėconomie, des Finances et de l'Industrie που εκκρεμεί ενώπιόν του,
   ζητεί από το Δικαστήριο των Ευρωπαϊκών Κοινοτήτων να αποφανθεί επί του ζητήματος αν η προκαταβολή που καταβάλλεται στο πλαίσιο συμβάσεως παροχής υπηρεσιών υπαγόμενων στον φόρο προστιθέμενης αξίας πρέπει, όταν ο αποδέκτης των υπηρεσιών κάνει χρήση του δικαιώματος υπαναχωρήσεως και ο παρέχων τις υπηρεσίες διατηρεί την προκαταβολή, να θεωρηθεί ως αμοιβή για την κράτηση και, ως εκ τούτου, να υπαχθεί στον φόρο προστιθέμενης αξίας ή να θεωρηθεί ως αποζημίωση λόγω καταγγελίας της συμβάσεως προς αποκατάσταση της ζημίας που οφείλεται στην αδυναμία του πελάτη να ανταποκριθεί στην κράτηση, η οποία δεν συνδέεται ευθέως με κάποια υπηρεσία παρεχόμενη εξ επαχθούς αιτίας και, ως εκ τούτου, δεν υπάγεται στον ως άνω φόρο.